आफ्नो लाहुरे जीवनमा जे भोगे, जे देखे र जे अनुभूति गरे, आफ्नै लवजमा भनिएको छ यो पुस्तक मार्फत । नरेसले पनि लाहुरेहरुको भावनालाई उनीहरुकै लवजमा जस्ताको त्यस्तै उनिदिएका छन् । नरेशले अनेकौँ नखोलिएका लाहुरे इतिहासका आरोह–अवरोहहरु खोलिदिएका छन् । पुस्तक पढ्दा कुनै लाहुरेले आफ्नै अगाडि बसेर कथा सुनाइरहे झँै लाग्छ । उनीहरुले प्रयोग गर्ने भाषालाई जस्ताको त्यस्तै राख्नाले पनि पुस्तक पढ्न रमाइलो छ । रोचक हुँदाहुँदै पनि धेरै प्रसंगहरु दोहोरिएर आउने हुँदा पाठकलाई कतिपय ठाउँमा नरेसले पुस्तक प्रकाशन गर्न अलि हतार गरे कि जस्तो अनुभूति हुन्छ ।
